b'\n_START_ARTICLE_\nPoklicna matura iz sloven\xc5\xa1\xc4\x8dine\n_START_SECTION_\nZgradba izpita\n_START_PARAGRAPH_\nIzpit je sestavljen iz dveh delov, in sicer iz pisnega in ustnega dela.\n_START_SECTION_\nPisni del izpita\n_START_PARAGRAPH_\nPisni del traja 120 minut in obsega dve izpitni poli, tj. raz\xc4\x8dlembo neumetnostnega besedila in pisanje interpretacije poljubnega umetnostnega besedila._NEWLINE_Naloge, to\xc4\x8dkovnik (ocenjevalni obrazec) in dodatna navodila zanj pripravlja dr\xc5\xbeavna predmetna izpitna komisija za poklicno maturo._NEWLINE_Pri pisnem delu lahko kandidat pridobi 60% to\xc4\x8dk.'